李佳芯喺節目內大爆八年前嘅螢幕初吻令佢一世難忘。
12年由有線電視轉投無綫的李佳芯，前年憑《BB來了》成為視后，演技早獲認同嘅佢，演活過多個角色，無論邪花定新手媽媽都冇嘢難到佢，不過接吻戲呢！佢就有陰影喇！
Ali同心理創傷嚟形容，講時情緒仲有啲激動。
Ali仲突然仰天傻笑！
話晒都係女仔，Ali都有矜持囉！
就係呢場戲，Ali揸車去搵楊明，當時楊明同劇中女友陳茵媺喺酒吧飲緊嘢，Ali一臉得戚。
見到索爆前女友Ali，楊明嗒晒糖。
一上車就激咀，兩唇緊貼，Ali仲咀張開，真係好肉緊囉！
嗰場戲Ali真係做得好出色，兩位主角都咀得好肉緊，不過Ali事隔多年諗番呢件事就有微言喇！佢話一開始拍就要激咀，搞到心理創傷非常之大，話晒佢都係女仔人家，能夠以創傷嚟形容，Ali真係難以忘懷。
Ali咀過翻尋味，仲想同楊明復合。
當年Ali演第三者真係邪味十足，演技已經好好。
李佳芯（Ali）去年因網上言論遭無綫雪藏，演藝事業滑鐵盧，但慶幸身邊還有個避風港，與拍拖六年的藝員男友陳炳銓患難見真情，早前齊齊搬屋轉運，進駐風水超好的西貢獨立屋，二人不時去西貢市拍拖放狗好溫馨。
獨家！李佳芯孖男友進駐西貢千萬獨立屋 搬屋轉運解凍重生！
另一日黃昏，Ali與陳炳銓又出動去西貢市放狗，二人依然冇任何親密行為，不過停下來浪漫看海，一切盡在不言中。